CELEX: C2007/042/14
Language: el
Date: 2007-02-24 00:00:00
Title: Υπόθεση C-487/06 P: Αναίρεση που άσκησε στις 27 Νοεμβρίου 2006 η British Aggregates Association κατά της αποφάσεως που εξέδωσε το Πρωτοδικείο (δεύτερο πενταμελές τμήμα) στις 13 Σεπτεμβρίου 2006 στην υπόθεση T-210/02, British Aggregates Association κατά Επιτροπής των Ευρωπαϊκών Κοινοτήτων

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/8
            
         Αναίρεση που άσκησε στις 27 Νοεμβρίου 2006 η British Aggregates Association κατά της αποφάσεως που εξέδωσε το Πρωτοδικείο (δεύτερο πενταμελές τμήμα) στις 13 Σεπτεμβρίου 2006 στην υπόθεση T-210/02, British Aggregates Association κατά Επιτροπής των Ευρωπαϊκών Κοινοτήτων
   (Υπόθεση C-487/06 P)
   (2007/C 42/14)
   Γλώσσα διαδικασίας: η αγγλική
   Διάδικοι
   
      Αναιρεσείουσα: British Aggregates Association (εκπρόσωποι: C. Pouncey, Solicitor, και L. Van Den Hende, δικηγόρος)
   
      Αντίδικοι στην αναιρετική διαδικασία: Επιτροπή των Ευρωπαϊκών Κοινοτήτων, Ηνωμένο Βασίλειο της Μεγάλης Βρετανίας και της Βόρειας Ιρλανδίας
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει την απόφαση του Πρωτοδικείου, της 13ης Σεπτεμβρίου 2006, στην υπόθεση Τ-210/02,
            
         
               —
            
            
               να ακυρώσει την απόφαση C (2002) 1478 τελικό της Επιτροπής, της 24ης Απριλίου 2002, σχετικά με την υπόθεση κρατικής ενισχύσεως αριθ. N 863/01- Ηνωμένο Βασίλειο/Φόρος επί των αδρανών υλικών, πλην του μέρους της που αφορά την απαλλαγή που χορηγήθηκε για τη Βόρεια Ιρλανδία και
            
         
               —
            
            
               να καταδικάσει την Επιτροπή στα δικαστικά έξοδα της αναιρεσείουσας στην παρούσα διαδικασία και στη διαδικασία ενώπιον του Πρωτοδικείου στην υπόθεση Τ-210/02.
            
         Λόγοι αναιρέσεως και κύρια επιχειρήματα
   Η αναιρεσείουσα ισχυρίζεται ότι η απόφαση του Πρωτοδικείου πρέπει να εξαφανισθεί για τους ακόλουθους λόγους:
   
               —
            
            
               Το Πρωτοδικείο υπέπεσε σε πλάνη περί το δίκαιο, καθόσον εκτίμησε την ύπαρξη κρατικής ενισχύσεως με μη αντικειμενικό τρόπο.
            
         
               —
            
            
               Το Πρωτοδικείο υπέπεσε σε πλάνη περί το δίκαιο κατά την εκτίμηση του επιλεκτικού χαρακτήρα, καθόσον διέκρινε μεταξύ του AGL και του επίδικου στην υπόθεση Adria-Wien Pipeline (1) φόρου.
            
         
               —
            
            
               Το Πρωτοδικείο υπέπεσε σε πλάνη περί το δίκαιο, καθόσον δέχθηκε ότι ο φόρος για το περιβάλλον δεν έχει επιλεκτικό χαρακτήρα οσάκις πλήττει συγκεκριμένο τομέα, χωρίς να απαιτήσει ή να παράσχει σαφή ορισμό του τομέα αυτού.
            
         
               —
            
            
               Το Πρωτοδικείο υπέπεσε σε πλάνη περί το δίκαιο, καθόσον δεν ήλεγξε προσηκόντως την απόφαση της Επιτροπής.
            
         
               —
            
            
               Το Πρωτοδικείο εκτίμησε εσφαλμένα τόσο τη «φύση και τη γενική οικονομία» του φορολογικού συστήματος του AGL όσο και το ζήτημα της απαλλαγής των εξαγωγών.
            
         
               —
            
            
               Το Πρωτοδικείο υπέπεσε σε πλάνη περί το δίκαιο, καθόσον έκρινε ότι η Επιτροπή δεν υπείχε υποχρέωση να κινήσει επίσημη διαδικασία έρευνας.
            
         
               —
            
            
               Το Πρωτοδικείο υπέπεσε σε πλάνη περί το δίκαιο, καθόσον κατέληξε ότι η προσβαλλόμενη απόφαση της Επιτροπής ήταν επαρκώς αιτιολογημένη.
            
         
      (1)  Απόφαση του Δικαστηρίου, της 8ης Νοεμβρίου 2001, C-143/99, Adria-Wien Pipeline GmbH και Wietersdorfer & Peggauer Zementwerke GmbH κατά Finanzlandesdirektion für Kärnten (Συλλογή 2001, σ. Ι-8365).